ആലുക്കാസ് ജ്വല്ലറിയില്നിന്ന് ആഭരണം തട്ടിയ മൂവര് സംഘം പിടിയില് കാസര്കോട്: മംഗളൂരു പുത്തൂരിലെ ജോസ് ആലുക്കാസ് ജ്വല്ലറിയില് നിന്ന് സ്വര്ണാഭരണങ്ങള് കവര്ന്ന കേസില് മൂന്നുപേര് പിടിയില്. മംഗളൂരു ബീരമലഗുഡെ സ്വദേശികളായ ബിബിജാന്30,ഹുസൈന ബീവി 27, ജൈതു ബീവി43 എന്നിവരാണ് അറസ്റ്റിലായത്. ഈമാസം ഒന്നിന് മൂന്ന് മണിയോടെ പുത്തൂര് ഹിന്ദുസ്ഥാന് കമേഴ്സ്യല് കോംപ്ലക്സിലെ ജ്വല്ലറിയില് കമ്മല് വാങ്ങാനെന്ന വ്യാജേന എത്തിയവരാണ് ഇവര്. ആഭരണങ്ങള് ഓരോന്നായി തിരയുന്നതിനിടയില് തന്ത്രപരമായി 2,60,400 രൂപ വിലവരുന്ന ആഭരണങ്ങള് കൈക്കലാക്കി മുങ്ങുകയായിരുന്നു. ജ്വല്ലറി ജീവനക്കാര് ഇവരെ പിന്തുടര്ന്നെങ്കിലും കണ്ടെത്താനായില്ല. മാനേജര് സി.പി.രതീഷിെന്റ പരാതിയില്, സി.സി.ടി.വിയില് പതിഞ്ഞ മോഷണ ദൃശ്യങ്ങള് പിന്തുടര്ന്നാണ് അറസ്റ്റ് ചെയ്തത്. തൊണ്ടിമുതലുകള് കണ്ടെടുത്തതായി പൊലീസ് അറിയിച്ചു.